आम बजट में वित्त मंत्री पी चिदंबरम के द्वारा पहला महिला सरकारी बैंक खोलने की घोषणा को संयुक्त प्रगतिशील गठबंधन (सप्रंग) सरकार महिला सशक्तिकरण की दिशा में उठाया गया एक बड़ा कदम बता रही है। अपने बजट भाषण में श्री चिदंबरम ने कहा कि प्रस्तावित बैंक महिलाओं के द्वारा संचालित किया जायेगा। यह बैंक: मुख्य रुप से उन महिला कारोबारियों, जो छोटे स्तर पर अपना कारोबार कर रही हैं, को वित्तीय सहायता उपलब्ध करवायेगा। साथ ही, यह वित्तीय समावेषन की संकल्पना को साकार करने की दिशा में भी कार्य करेगा। उल्लेखनीय है कि पुरुष को इस बैंक से पूरी तरह से अलग नहीं किया गया है। पुरुष इस बैंक में अपना पैसा जमा कर सकेंगे, लेकिन उन्हें बैंक से किसी भी प्रकार की कोर्इ वित्तीय सहायता नहीं मिलेगी।